[{"text_idx": "#000000", "text": "Mae pawb sy\u2019n wynebu digartrefedd yn flaenoriaeth i ni"}, {"text_idx": "#000002", "text": "Er mwyn cyflawni\u2019r gred hon, mae\u2019n rhaid i Lywodraeth nesaf Cymru ddileu\u2019r rhwystrau afresymol sy\u2019n atal pobl rhag cael gafael ar gymorth digartrefedd, fel y meini prawf \u2018angen blaenoriaethol\u2019, yr angen am gysylltiad lleol wedi\u2019i ddogfennu, dyfarniad o \u2018fwriad\u2019, ac yn benodol yr amod mewnfudo sy\u2019n rhoi caniata\u0302d i aros ond \u2018Dim Hawl i Arian Cyhoeddus\u2019 (NRPF)."}, {"text_idx": "#000003", "text": "Nodwn adolygiad diweddar y Llywodraeth o angen blaenoriaethol, ac ailddatganwn ein cred fod y dystiolaeth o\u2019r Alban a mannau eraill yn glir."}, {"text_idx": "#000004", "text": "Drwy ddiddymu\u2019r profion angen blaenoriaethol, bydd llai o unigolion yn gweld eu hunain yn syrthio drwy\u2019r bylchau yn y gwasanaethau a ddarperir ar hyn o bryd."}, {"text_idx": "#000005", "text": "Dylid hefyd ddileu\u2019r gofyniad presennol i awdurdodau lleol ganfod a oes gan unigolyn sy\u2019n ceisio cymorth digartrefedd gysylltiad lleol, ac a ddaeth yn ddigartref yn \u2018fwriadol\u2019 ai peidio."}, {"text_idx": "#000006", "text": "Yn aml, mae rhesymau da iawn pam y gallai rhywun adael cartref yn fwriadol a symud i ardal newydd; er enghraifft, efallai fod yr unigolyn yn dianc rhag ffrindiau neu deulu caotig, neu\u2019n gadael amodau byw anniogel."}, {"text_idx": "#000007", "text": "Er ein bod yn cydnabod nad yw\u2019r cyfrifoldeb dros gyfreithiau mewnfudo wedi\u2019i ddatganoli i Lywodraeth Cymru ar hyn o bryd, credwn fod y camau a gymerwyd yn ystod pandemig y coronafeirws i gartrefu pob unigolyn ar sail iechyd cyhoeddus, beth bynnag fo\u2019i statws NRPF, yn profi bod Cymru\u2019n gallu cymryd camau cadarnhaol i gefnogi\u2019r rheini nad ydynt yn gymwys i gael arian cyhoeddus pan fyddant yn wynebu caledi fel digartrefedd. A dweud y gwir, credwn fod digartrefedd ynddo\u2019i hun yn her sy\u2019n ymwneud ag iechyd y cyhoedd, a dyna pam rydyn ni o\u2019r farn bod yn rhaid i\u2019r dull gweithredu trawsadrannol llwyddiannus ym maes iechyd y cyhoedd, ar gyfer digartrefedd a chysgu ar y stryd yn benodol, barhau ar o\u0302l y pandemig."}, {"text_idx": "#000008", "text": "Drwy ailystyried y polisi\u0308au hyn, bydd Llywodraeth Cymru yn dangos mai ei blaenoriaeth yw pawb y mae angen cymorth arnynt."}]